Γερούν Ράουερντινκ

Ο Γερούν Ράουερντινκ (ολλ.: Jeroen Rauwerdink, 13 Σεπτεμβρίου 1985, Ζεστ, Ολλανδία) είναι παλαίμαχος Ολλανδός διεθνής πετοσφαιριστής,Εθνική Ολλανδίας 2017 www-old.cev.eu ο οποίος την περίοδο 2017-2019 αγωνίστηκε με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

 Καριέρα 
Ο Γερούν Ράουερντινκ ξεκίνησε το βόλεϊ στις Ακαδημίες της Σίτο του Ζεστ, ομάδα της γενέτειράς του, το 1999 σε ηλικία 14 ετών. Το ταλέντο του κίνησε αμέσως το ενδιαφέρον μεγάλων συλλόγων και έτσι το 2001 εντάχθηκε στη Δυναμό Άπελντορν, ομάδα πρωταγωνίστρια στην ολλανδική πετοσφαίριση. Στον σύλλογο του Άπελντορν παρέμεινε μέχρι το 2008, γνώρισε μεγάλες στιγμές και άρχισε να καθιερώνεται ως ένας από τους μεγαλύτερους Ολλανδούς πετοσφαιριστές. Στα επτά χρόνια παραμονής του στη Δυναμό κατέκτησε το Κύπελλο Κορυφαίων Ομάδων (τωρινό Κύπελλο CEV) το 2003, τρία Πρωταθλήματα, δύο Κύπελλα και ένα Σούπερ Καπ Ολλανδίας. Ταυτόχρονα γίνεται αναντικατάστατο μέλος της Εθνικής Ομάδας της χώρας του.

Το 2008 δοκιμάζει τις ικανότητές του στο εξωτερικό, μεταπηδώντας στο κορυφαίο ευρωπαϊκό πρωτάθλημα, αυτό της Ιταλίας. Στη γειτονική χώρα παραμένει άλλα επτά χρόνια αγωνιζόμενος πάντα σε μεγάλους συλλόγους,Η καριέρα του Ράουερντινκ στην Ιταλία www.edesseredonna.it   όπως στην Γκαμπέκα, στην Τοπ Βόλεϊ Λατίνας Jeroen Rauwerdink torna a Latina (Ο Ράουερντινκ επιστρέφει στην Λατίνα) www.top-volley.it   και στην Πιεμόντε Κούνεο, αλλά δεν καταφέρνει να κερδίσει κάποιο τίτλο με τις ομάδες του, παρά μόνο το Ασημένιο Μετάλλιο στο Κύπελλο CEV, το 2013 με την ομάδα της Λατίνας.Κύπελλο CEV 2013 - 2ος τελικός: Χάλκμπανκ - Λατίνα 3-2 www-old.cev.eu   Το 2015 μετακομίζει στην Τουρκία για λογαριασμό της Ζιράτ Άγκυρας και αγωνίζεται για δύο χρόνια με τα χρώματά της.

Το Καλοκαίρι του 2017 ο Γερούν Ράουερντινκ αποδέχεται την πρόταση του Ολυμπιακού Πειραιώς και εντάσσεται στο δυναμικό του,Ο Γερούν Ράουερντινκ στον Ολυμπιακό www.olympiacossfp.gr  συμβάλλοντας έτσι στην προσπάθεια της πειραιώτικης ομάδας για την ανάκτηση των πρωτείων στο χώρο της ανδρικής πετοσφαίρισης στην Ελλάδα.  Η προσφορά του αποδεικνύεται από τη συμπερίληψή του στην «Κορυφαία επτάδα» του Πρωτάθλημα 2017-18, το οποίο κατέκτησε ο (Ολυμπιακός) μετά από τρία χρόνια και από την ανάδειξή του ως Πολυτιμότερου Παίκτη (MVP) του Πρωταθλήματος Ελλάδας 2018-19. Μετά από την κατάκτηση του Ασημένιου Μεταλλίου του Τσάλεντζ Καπ το 2018, δύο Πρωταθλημάτων Ελλάδας και δύο Λιγκ Καπ Ελλάδας επέστρεψε στην Δυναμό του Άπελντορν το 2019, στην οποία αγωνίστηκε μέχρι και την περίοδο 2021-22. draismadynamo.nl  Στα τρία αυτά χρόνια με την ολλανδική ομάδα συμπλήρωσε την τροπαιοθήκη του με δύο ακόμα Πρωταθλήματα και ένα Σουπερ Καπ Ολλανδίας, πριν αποφασίσει να τερματίσει την καριέρα του το 2022 στην ομάδα που ουσιαστικά τον ανέδειξε.

 Διεθνής καριέρα 
Από την ηλικία των 18 ετών, ο Ράουερντινκ αποτελεί μέλος της Εθνικής ομάδας της χώρας του,Εθνική Ολλανδίας 2015 www.fivb.org  με την οποία κατέκτησε την Ευρωπαϊκή Λίγκα του 2006 Η Ολλανδία νικήτρια της Ευρωπαϊκής Λίγκας 2006 www.dinto.nl   και του 2012.Η Ολλανδία νικήτρια της Ευρωπαϊκής Λίγκας 2012 www-old.cev.eu   Η πρώτη του συμμετοχή έγινε σε έναν αγώνα εναντίον της Σλοβακίας το 2003. worldleague.2017.fivb.com Από τα πρώτα χρόνια της παρουσίας του στην Εθνική Ολλανδίας απέκτησε θέση βασικού στην ομάδα, φτάνοντας τους 302 αγώνες το 2017,Γερούν Ράουερντινκ - Εθνική Ολλανδίας www.fivb.org με τους οποίους είναι ο τρίτος σε σειρά συμμετοχών, μετά τους Νίκο Φρέρικς (358)Νίκο Φρέρικς - Εθνική Ολλανδίας www.fivb.org και Γιόχαν Μπόντιε (326).Γιόχαν Μπόντιε - Εθνική Ολλανδίας www.fivb.org Επίσης ο Γερούν Ράουερντινκ έχει διατελέσει αρκετές φορές της αρχηγός του αντιπροσωπευτικού συγκροτήματος της χώρας του, όπως στους αγώνες της Ευρωπαϊκής Λίγκας του 2012.

 Διεθνείς τίτλοι - Διακρίσεις 
Ευρωπαϊκή Λίγκα
  2006: Σμύρνη, Τουρκία
  2012: Άγκυρα, Τουρκία
  2008: Προύσα, Τουρκία

 Συλλογικοί τίτλοι - Διακρίσεις 
 Διεθνείς διοργανώσεις Κύπελλο Κορυφαίων Ομάδων - Κύπελλο CEV
  2003 (Δυναμό Άπελντορν)
  2013 (Τοπ Βόλεϊ Λατίνας)

Τσάλεντζ Καπ
  2018 (Ολυμπιακός Πειραιώς)

 Εθνικά Πρωταθλήματα 5 Πρωταθλήματα Ολλανδίας
 2002-03, 2006-07, 2007-08 2020-21, 2021-22 (Δυναμό Άπελντορν)
 2η θέση: 2004-05, 2005-06 (Δυναμό Άπελντορν)
 3η θέση: 2001-02

2 Πρωταθλήματα Ελλάδας
 2017-18, 2018-19 (Ολυμπιακός Πειραιώς)

 Εθνικά Κύπελλα 2 Κύπελλα Ολλανδίας
 2002, 2008 (Δυναμό Άπελντορν)
 2η θέση: 2007, 2020, 2021 (Δυναμό Άπελντορν)

2 Λιγκ Καπ Ελλάδας
 2018, 2019 (Ολυμπιακός Πειραιώς)3 Σούπερ Καπ Ολλανδίας
 2001, 2007, 2021 (Δυναμό Άπελντορν)

 Ατομικές διακρίσεις 
 Κύπελλο Ιταλίας 2013: Αποτελεσματικότερος υποδοχέας Κύπελλο Ιταλίας 2013 - Στατιστικά www.legavolley.it 
 Κύπελλο Ιταλίας 2015: Αποτελεσματικότερος επιθετικός Κύπελλο Ιταλίας 2015 - Στατιστικά www.legavolley.it 
 Λιγκ Καπ Ελλάδας 2018: Πολυτιμότερος Παίκτης (MVP) MVP ο Γέροεν Ράουβερντινκ που πήρε και τον πρώτο του ατομικό τίτλο με τον Ολυμπιακό www.volleyleague.gr 
 Πρωτάθλημα Ελλάδας 2017-18: Κορυφαία επτάδα πρωταθλήματος Οι κορυφαίοι του Πρωταθλήματος 2017-18 www.volleyleague.gr 
 Πρωτάθλημα Ελλάδας 2018-19: Πολυτιμότερος Παίκτης (MVP) Πρωταθλήματος - Κορυφαία επτάδα Πρωταθλήματος Η κορυφαία επτάδα της Volley League 2018-19 www.volleyleague.gr 

 Παραπομπές 


 Εξωτερικοί σύνδεσμοι - Πηγές 
 Γερούν Ράουερντινκ: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Γερούν Ράουερντινκ: Παρουσίαση - Ομάδες - Αγώνες - Στατιστικά globalsportsarchive.com
 Γερούν Ράουερντινκ: Ατομικά στοιχεία - Ομάδες καριέρας www.volleyleague.gr
 Γερούν Ράουερντινκ: Ατομικά στοιχεία - Ομάδες καριέρας greekvolley.eu
 Γερούν Ράουερντινκ: Ευρωπαϊκή παρουσία www-old.cev.eu

Κατηγορία:Ολλανδοί πετοσφαιριστές
Κατηγορία:Πετοσφαιριστές ΟΣΦΠ